Repet: e vorba de aproape 11% din totalul voturilor de duminica. Miza disecarii acestui vot pe listele suplimentare e enorma pentru a avea imaginea corecta a supra votului romanilor. Daca o parte insemnata din aceste voturi reprezinta o frauda, atunci rezultatele anuntate pina acum sint viciate de frauda.HotNews.ro a scris pe parcursul zilei votului, dar si luni dimineata, ca sint mari semne de intrebare legate de aceste voturi . Instrumentele noastre au fost informatiile publice si bunul simt: statisticile de la Biroul Electoral Central din ziua votului, comparatia cu statisticile de la alegerile din 2009. Digi 24 a facut o treaba excelenta , demonstrind cu imagini un caz de turism electoral in Teleorman - cu observatia ca particularitatea acestor alegeri e ca turismul electoral s-a facut cu automobilul, nu cu autocarul sau microbuzul.HotNews.ro va cere in cursul zilei de la Biroul Electoral Central copii ale listelor suplimentare. E vorba de peste 900.000 de voturi date pe aceste liste, astfel ca incrucisarea numelor va fi o operatiune laborioasa. Nu plecam cu idei preconcepute despre frauda sau despre beneficiarii ei. Spunem doar ca investigarea acestui vot e de maxim interes public.De ce reprezentantii PDL, PNL, PMP, ai Monicai Macovei nu cer public explicatii despre cele 11% din voturi? Din partea PSD e normal sa nu avem aceasta curiozitate, pentru ca PSD-ului ii convine rezultatul de duminica si nu are nici un interes sa arunce vreo umbra de indoiala asupra procesului electoral.Sint o multime de ONG-uri cu capacitate de analiza si sinteza care ar putea fi interesate de acest subiect. O mina de ajutor nu ar strica.Pe site-ul institutiei, una dintre principalele atributii este Apărarea valorilor constituţionale: "prezervarea ordinii constituţionale, protejarea valorilor supreme ale statului şi asigurarea exercitării neîngrădite a drepturilor şi libertăţilor fundamentale ale cetăţenilor consacrate prin Constituţie, toate acestea constituind priorităţi strategice ale instituţiei noastre". Votul este unul dintre aceste drepturi. A constatat SRI ceva suspect, sau votul pe listele suplimentare a fost perfect corect? Sau nominalizare lui George Maior ca posibil premier de catre candidatul Victor Ponta a anesteziat intreaga institutie?A primit vreo sesizare de la serviciile de informatii, de la partide? Are vreo informatie care sa permita declansarea unor verificari?Inchei amintind ca, in afara HotNews.ro, despre subiect au mai scris Kamikaze, Pagina de Politica si Digi 24. Sint convins ca e doar o scapare faptul ca ziaristi si publicatii cu agenda in slujba interesului public au omis acest subiect, drept pentru care le lansez o provocare amicala lui Catalin Tolontan, Moise Guran, Liviu Avram, Sorina Matei, Dan Turturica, Mircea Marian. E posibil ca unii dintre ei sa gaseasca informatii noi sau unghiuri diferite de abordare a subiectului. E totul spre binele democratiei din Romania: nu putem trece atit de usor peste faptul ca 11% din voturi au fost inregistrate in conditii neclare.